Komisijos sprendimas
1998 m. vasario 3 d.
dėl Austrijos, Suomijos ir Švedijos įstojimo iš dalies keičiantis Komisijos sprendimą 88/566/EEB, išvardijantį produktus, nurodytus Tarybos reglamento (EEB) Nr. 1898/87 3 straipsnio 1 dalies antroje pastraipoje
(98/144/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. liepos 2 d. Tarybos reglamento (EEB) Nr. 1898/87 dėl pieno ir pieno produktų prekyboje naudojamų pavadinimų apsaugos [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jo 4 straipsnio 2 dalies b punktą,
kadangi Reglamentas (EEB) Nr. 1898/87 nustato principą, kad apibūdinimas "pienas" ir "pieno produktai" gali būti taikomas tik tiems pieno produktams, kurie yra apibūdinti jo 2 straipsnyje; kadangi kaip išimtis, daroma pagal to reglamento 3 straipsnio 1 dalies antrą pastraipą, šis principas netaikytinas produktų, kurių tikslus pobūdis yra žinomas dėl tradicinio vartojimo, pavadinimams ir (arba) pavadinimams, kurie yra aiškiai naudojami produkto charakteristinei savybei apibūdinti;
kadangi 1988 m. spalio 28 d. Komisijos sprendime 88/566/EEB [2] yra išvardyti produktai, kuriems taikoma ši išimtis;
kadangi Austrijai, Suomijai ir Švedijai įstojus į Europos Sąjungą naujosios valstybės narės pateikė produktų, kurie, jų nuomone, jų teritorijose atitinka pirmiau minėtos išimties kriterijus, sąrašus; kadangi Sprendimo 88/566/EEB priedas turėtų būti papildytas, įrašant atitinkamomis kalbomis naujųjų valstybių narių produktus, kuriems taikoma ši išimtis;
kadangi šiame sprendime numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 88/566/EEB priedas iš dalies keičiamas taip:
1. II skyrius papildomas produktais, išvardytais šio sprendimo priedo 1 punkte.
2. Papildoma naujais X ir XI skyriais, pateiktais šio sprendimo priedo 2 punkte.
2 straipsnis
Šis sprendimas skirtas valstybėms narėms.
Priimta Briuselyje, 1998 m. vasario 3 d.